Οι λευκές ραγάδες αντιμετωπίζονται με τα laser Fractional lazer HARMONY XL PRO και με αυτόλογο μεσοθεραπεία PRP. Εφαρμόζοντας την τεχνολογία της κλασματικής φωτοανάπλασης, το Fractional HARMONY XL PRO με στόχο το νερό της επιδερμίδας, διοχετεύει ενέργεια μέχρι τα βαθύτερα στρώματα δέρματος, αφήνοντας την εξωτερική στοιβάδα του δέρματος ανεπηρέαστη. Πρόκειται ουσιαστικά για μια διαδικασία επούλωσης, η οποία διεγείρει τη φυσική διαδικασία αναγέννησης του κολλαγόνου και της ελαστίνης και συνεχίζεται για μήνες με το πέρας του κύκλου των συνεδριών. Η υφή του δέρματος βελτιώνεται λόγω της παραγωγής νέου κολλαγόνου ενώ το δέρμα αποκτά φυσική ελαστικότητα και πιο νεανική όψη. Εφαρμόζοντας τη μέθοδος της θερμικής εξάχνωσης, το Fractional HARMONY XLPRO ERBIUM YAG διαχέει ενέργεια στα βαθύτερα στρώματα της επιδερμίδας, δημιουργώντας μικρές θερμικές ζώνες, ανάμεσα στις οποίες υπάρχει υγιής επιδερμίδα. Εξ’ αιτίας της θερμότητας που αναπτύσσεται διεγείρονται οι ινοβλάστες και αυξάνεται εντυπωσιακά η παραγωγή κολλαγόνου. Οι ραγάδες αποτελούν ουσιαστικά περιοχές του δέρματος με μειωμένη αναλογία κολλαγόνου. Η δράση της αυτολόγου μεσοθεραπείας PRP και η ικανότητά της να προκαλεί νέα σύνθεση κολλαγόνου μέσα από τις διεργασίες της επούλωσης έχει εξαιρετικά αποτελέσματα στην βελτίωση της εμφάνισης των λευκών ραγάδων. Η επανειλημμένη εφαρμογή έχει αθροιστικά αποτελέσματα.